Նինա Կրավից

Նինա Կրավից (, , ), ռուս դիջեյ, երաժշտական պրոդյուսեր, վոկալիստ և ատամնաբույժ։

Կենսագրություն 

Ծնվել և մեծացել է Սիբիրի երկրամասի Իրկուտսկ քաղաքում։ Ստացել է ատամնաբույժի կրթություն։ Որոշ ժամանակ աշխատել է մասնագիտությամբ, ինչպես նաև որպես հաղորդավարուհի աշխատանքի է անցել Իրկուտսկի ռադիոկայանում։ 2000 թվականին տեղափոխվել է մայրաքաղաք Մոսկվա։ 2000-ականների սկզբին աշխատել է տարբեր վայրերում, այդ թվում որպես ատամնաբույժ պատերազմի վետերանների հոսպիտալում։ 2005 թվականին ընդունվել է Սիեթլի Ռեդ Բուլի երաժշտական ակադեմիա (Red Bull Music Academy), սակայն վիզա չստանալու պատճառով չի կարողացել տեղափոխվել ԱՄՆ, ինչի փոխարեն հաճախել է ակադեմիայի մելբուրնյան մասնաճյուղը։ 2008 թվականին որպես հիմնական դիջեյ աշխատել է մոսկովյան «Պրոպագանդա» ակումբում։

2012 թվականի փետրվարին թողարկել է «Nina Kraviz» անվամբ դեբյուտային ալբոմը («Rekids» լեյբլի միջոցով)։

2014 թվականին հիմնել է սեփական լեյբլը՝ «թրիփ» (трип) անվամբ։

2020 թվականին մասնակցել է «Cyberpunk 2077» համակարգչային խաղի սաունդթրեքի ստեղծմանը, ընդ որում՝ կամեո ձևաչափով հանդես է եկել տվյալ խաղում՝ անգլերեն և ռուսերեն տարբերակներում հնչյունավորելով ինքն իրեն։

Սկավառակագրություն

Ալբոմներ 
Nina Kraviz (Rekids, 2012)
Mr Jones (2013)

Կոմպիլյացիաներ 
 DJ-Kicks (#48) (2015)

Սինգլենր 
"Pain in the Ass" (Rekids, 2009)
"I'm Week" (Rekids, 2010)
"Ghetto Kraviz" (Rekids, 2011)
"Pochuvstvui" (Trip, 2017)
"Cascalho" (2009)
"Grizado de Alface" (2011)
"Kiko D Santos" (1999)
"Preto na branca"

Ռեմիքսներ 
 St. Vincent — "New York" (Nina Kraviz Vocal Remix) (2019)

Ծանոթագրություններ 

Ռուս կին երաժիշտներ